Diari Oficial de la Generalitat Valenciana


Sumari del DOGV 6431, del 04-01-2011 (2010/14439)

ACORD de 30 de desembre de 2010, del Consell, pel qual declara l'ocupació urgent dels béns i drets subjectes a expedient d'expropiació forçosa de la Diputació Provincial de València.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6431

Data del DOGV
:   04-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/14551


Data del document
:   30-12-2010

Organisme emissor
:   Conselleria de Solidaritat i Ciutadania

Tipus de document
:   Acord

ACORD de 30 de desembre de 2010, del Consell, pel qual declara l'ocupació urgent dels béns i drets subjectes a expedient d'expropiació forçosa de la Diputació Provincial de València. [2010/14208]  
El Consell, en la reunió del dia 30 de desembre de 2010, va adoptar l'acord següent:  
Antecedents de fet  
Primer. Per Decret número 9.818, de 28 de desembre de 2009, de la Presidència de la Diputació Provincial de València, es va acordar aprovar la memòria valorada de les obres de millora de la visibilitat en la intersecció de la carretera CV-506 amb la CV-510, PK 2,390 (Az-317/1), sotmetre'l a informació pública per mitjà d'anunci en el Butlletí Oficial de la Província de València per un termini de 20 dies i considerar-lo aprovat definitivament en el cas de no mediar al·legacions o reclamacions durant el termini d'informació pública. L'anunci va ser publicat en el Butlletí Oficial de la Província de València núm. 15 de 19 de gener de 2010, sense que mediaren al·legacions en el tràmit d'informació pública, per això el projecte va esdevindre aprovat definitivament.  
Segon. Mitjançant Decret número 5100 de 6 de juliol de 2010, de la Presidència, es va aprovar la relació inicial de béns i drets que es consideraven de necessària expropiació.  
Tercer. La relació concreta i individualitzada de béns i drets objecte d'expropiació va ser publicada en el Butlletí Oficial de la Província de València núm. 173, de 23 de juliol de 2010, en els diaris Levante i El Mundo de 22 i 23 de juliol de 2010, respectivament, i en el tauler d'anuncis de l'Ajuntament d'Alzira per un termini de 15 i es va notificar individualment als afectats.   
Segons el certificat emés, de 8 de novembre de 2010, durant el mencionat termini no es van formular al·legacions sobre la procedència de l'ocupació o disposició dels béns i el seu estat material o legal, així com per a la rectificació o esmena d'errors comesos en la relació que s'ha fet pública.  
Quart. Per Decret número 7.136, de 30 de setembre de 2010, de la Presidència de la Diputació Provincial de València, es va aprovar definitivament la relació de béns i drets afectats per l'expropiació forçosa per a l'execució de les obres de millora de la visibilitat en la intersecció de la carretera CV-506 amb la CV-510, PK 2,390. La sol·licitud d'urgent ocupació de béns i drets afectats per l'expropiació es conté en la Resolució de 6 de juliol de 2010, que justifica i motiva en raons de seguretat viària, « ja que l'objecte del projecte té com a objectiu l'augment de la visibilitat en la intersecció de la carretera CV-506 amb la carretera CV-510 en el PK 2,390, ja que actualment la tipologia de la intersecció de la carretera CV-506 amb la CV-510 és la d'una sense canalitzar del tipus A que regula els accessos a les carreteres de l'Estat i existixen a un costat i a l'altre de l'accés, al marge esquerre de la carretera CV-510 dos tancaments paral·lels a la carretera d'Alzira a Corbera; la situació dels esmentats tancaments a la vora exterior de l'explanació limita la visibilitat en l'accés de la carretera CV-506 a la CV-510, de manera que esta és inferior a la de parada, considerant la maniobra d'incorporació en sentit cap a Alzira, que per a una velocitat de 90 km/h en terreny pla és de 145 metres i inferior a la visibilitat d'encreuament, considerant la maniobra d'incorporació cap a Corbera, que per a un vehicle lleuger circulant a 90 km/h en terreny pla és de 158 metres. Així mateix, al marge dret de la carretera CV-510 i en el mateix PK hi ha un altre accés de les mateixes característiques que comunica la carretera amb el camí veïnal que dóna accés al paratge de la Murta. Les condicions de visibilitat d'este accés pel que fa a la velocitat d'encreuament de carril en direcció a Alzira són similars i la visibilitat disponible és inferior a la necessària per al seu encreuament».  
Cinqué. Consta en l'expedient l'acta de replantejament i retenció de crèdit.  
Fonaments de dret  
I. La Diputació Provincial de València té capacitat jurídica per a acordar l'expropiació dels béns afectats un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril.  
II. L'article 94 del Text Refós de les Disposicions Legals Vigents en Matèria de Règim Local, aprovat pel Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis compresos en ells a l'efecte de la seua expropiació forçosa".  
III. L'article 52 de la Llei d'Expropiació Forçosa i concordants del seu reglament preveuen la possibilitat de declarar, excepcionalment, la urgent ocupació dels béns afectats per l'expropiació a la qual done lloc la realització d'una obra o finalitat determinada, amb les conseqüències que s'hi establixen.  
IV. La declaració d'urgent ocupació, que segons l'article 56 del Reglament d'Expropiació Forçosa ha d'estar degudament motivada, està justificada en el quart antecedent de fet.  
V. D'acord amb l'annex I, apartat b) 4.3 del Reial Decret 3318/1983, de 25 d'agost, es traspassen a la Generalitat les competències sobre la declaració d'urgent ocupació de béns afectats per expropiacions forçoses en expedients instruïts per les corporacions locals. Competència que correspon al Consell d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell.  
VI. L'acord en què es declare la urgent ocupació dels béns afectats haurà de publicar-se en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions només a l'efecte d'esmenar possibles errors que s'hagen produït al relacionar els béns afectats per la urgent ocupació.  
S'han complit totes les prescripcions legals contingudes en les disposicions abans citades, havent-se tramitat el procediment d'acord amb la legislació vigent en la matèria.  
Per tot això, i a proposta del conseller de Solidaritat i Ciutadania, el Consell  
ACORDA  
Declarar la urgent ocupació dels béns i drets que es relacionen, afectats per l'expedient expropiatori instruït per la Diputació Provincial de València per a l'execució del projecte d'obres de Millora de la visibilitat en la intersecció de la carretera CV-506 amb la CV-510, PK 2,390.  
Relació de béns afectats  
Finca - Agrupació: 1.  
Naturalesa: agres.  
Polígon: 51 Parcel·la: 34.  
Terme municipal: Alzira.  
Titular: Ramón Flor Enguix.  
Domicili: Av. Sants Patrons, 3-46337 Alzira.  
Superfície afectada: 288 m².  
Finca - Agrupació: 2.  
Naturalesa: agres.  
Polígon: 8 Parcel·la: 53.  
Terme municipal: Alzira.  
Titular: Ramón Flor Enguix.  
Domicili: Av. Sants Patrons, 3-46837 Alzira.  
Superfície afectada: 164 m².  
Finca - Agrupació: 3.  
Naturalesa: agres.  
Polígon: 52 Parcel·la: 20.  
Terme municipal: Alzira.  
Titular: M. Remedios Pellicer Magraner.  
Domicili: Pl. Major, 6-1,-46301 Alzira.  
Superfície afectada: 219 m².  
Contra este acord, que posa fi a la via administrativa, de conformitat amb el que establix l'article 109.c) de la Llei de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà al de la seua notificació o publicació, si és el cas, en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública, no cal interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, havent de requerir prèviament perquè s'anul·le o revoque el present acte, en el termini de dos mesos comptats des de l'endemà de la seua notificació o publicació, si és el cas, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, per no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
Valencia, 30 de desembre de 2010  
El vicepresident primer i secretari del Consell,  
VICENTE RAMBLA MOMPLET